A BIZOTTSÁG HATÁROZATA
(2007. július 4.)
Portugália számára a VIIIc és a Cádizi-öböl kivételével a IXa ICES-övezetben tölthető többletnapok biztosításáról
(az értesítés a C(2007) 3186. számú dokumentummal történt)
(Csak a portugál nyelvű szöveg hiteles)
(2007/474/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2007. évre történő meghatározásáról szóló, 2006. december 21-i 41/2007/EK tanácsi rendeletre (1) és különösen annak IIB. melléklete 9. pontjára,
mivel:
(1)
A 41/2007/EK tanácsi rendelet IIB. mellékletének 7. pontja meghatározza azon napok maximális számát, amelyet a legalább 10 méter teljes hosszúságú, fedélzetükön 32 mm-es vagy annál nagyobb szembőségű vonóhálókat, 60 mm-es vagy annál nagyobb szembőségű kopoltyúhálókat vagy fenékhorogsorokat szállító közösségi halászhajók a 2007. február 1-jétől2008. január 31-ig tartó időszakban a VIIIc és a Cádizi-öböl kivételével a IXa ICES-övezetben tölthetnek.
(2)
Az említett 41/2007/EK rendelet IIB. mellékletének 9. pontja lehetővé teszi a Bizottság számára, hogy a 2004. január 1. óta történt végleges tevékenységbeszüntetések alapján ezen a területen többletnapokat osszon ki a tagállamok olyan hajói számára, amelyek az említett halászeszközök valamelyikét szállítják.
(3)
2006. október 10-én, november 14-én és 2007. március 12-én Portugália olyan adatokat szolgáltatott, amelyek bizonyítják, hogy 2004. január 1. óta a kérdéses területen halászó, fedélzetükön 32 mm-es vagy annál nagyobb szembőségű vonóhálókat szállító portugál hajók flottakapacitását 9,61 %-kal, a fedélzetükön 60 mm-es vagy annál nagyobb szembőségű kopoltyúhálókat szállító portugál hajók flottakapacitását 6,75 %-kal, a fedélzetükön fenékhorogsorokat szállító portugál hajók flottakapacitását pedig 14,12 %-kal csökkentette a 2003. évi szinthez képest.
(4)
A benyújtott adatok és a IIB. melléklet 9.1. pontjában említett számítási módszer alapján Portugália számára a 3.a. pontban meghatározott halászeszközöket szállító hajók vonatkozásában 21 többletnapot, a 3.b. felszereltségű hajók számára 15 többletnapot, a 3.c. felszereltségű hajók vonatkozásában pedig 30 többletnapot kell biztosítani 2007. február 1. és 2008. január 31. között.
(5)
Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
ELFOGADTA EZT A HATÁROZATOT:
1. cikk
(1) A 41/2007/EK rendelet IIB. mellékletének 3.a. pontjában meghatározott halászeszközöket szállító, és az említett melléklet 7.1. pontjában említett különleges feltételek alá nem tartozó, portugál lobogó alatt hajózó hajók vonatkozásában a rendelet IIB. melléklete I. táblázatában megállapított, a VIIIc és a Cádizi-öböl kivételével a IXa ICES-övezetben halászattal eltölthető napok maximális száma évi 237 napra módosul.
(2) A 41/2007/EK rendelet IIB. mellékletének 3.b. pontjában meghatározott halászeszközöket szállító, és az említett melléklet 7.1. pontjában említett különleges feltételek alá nem tartozó, portugál lobogó alatt hajózó hajók vonatkozásában a rendelet IIB. melléklete I. táblázatában megállapított, a VIIIc és a Cádizi-öböl kivételével a IXa ICES-övezetben halászattal eltölthető napok maximális száma évi 231 napra módosul.
(3) A 41/2007/EK rendelet IIB. mellékletének 3.c. pontjában meghatározott halászeszközöket szállító, és az említett melléklet 7.1. pontjában említett különleges feltételek alá nem tartozó, portugál lobogó alatt hajózó hajók vonatkozásában a rendelet IIB. melléklete I. táblázatában megállapított, a VIIIc és a Cádizi-öböl kivételével a IXa ICES-övezetben halászattal eltölthető napok maximális száma évi 246 napra módosul.
2. cikk
Ennek a határozatnak a Portugál Köztársaság a címzettje.
Kelt Brüsszelben, 2007. július 4-én.